Villas-Boas: Redknapp kritiserte neppe Mourinho
Tottenham-eier Daniel Levy endret kurs fullstendig da han erstattet den rutinerte medieyndlingen Harry Redknapp med 31 år yngre André Villas-Boas, som er mer kjent for å ha mer taktisk fokus på treningsfeltet enn mannen som satt i managerstolen før ham. I et lørdagsintervju med The Times ytret Redknapp at portugiserens syn på fotball kan forvirre Tottenham-spillerne. - Det er folk der ute som får spillet til å virke mer komplisert enn det faktisk er. Noen av disse guttene er noen virkelige genier. Det er et enkelt spill, og det handler om å få det beste ut av spillerne dine, sa Redknapp med klar adresse til Spurs' ferske manager.André Villas-Boas arbeidet under José Mourinho i Chelsea som trener helt i starten av karrieren. - Managere har ulike lederstiler, og de har forskjellige måter å jobbe på. Jeg tror ikke Harry sa det samme om José, men hvis han gjorde det, er det veldig rart, sier Villas-Boas til The Times. - Til syvende og sist handler det ikke om at manageren er moderne, gammeldags eller om han ser framover. Det viktigste er at du har klare tanker, og at du er overbevist om at du kan selge ideene til spillerne dine for å oppnå suksess.Gårsdagens seier over Reading var Villas-Boas' første som Tottenham-sjef. Enkelte aviser hevdet i forkant av oppgjøret at 34-åringen har tre kamper til å redde jobben på White Hart Lane. Portugiseren avfeier påstandene om at forholdet til Daniel Levy er dårlig. - Vi snakker sammen hver dag, sier Villas-Boas.
Harry Redknapp mener at André Villas-Boas' filosofi er for komplisert for Tottenham-spillerne. Portugiseren slår tilbake mot Spurs-forgjengeren.